ཉེ་དུས་བལ་ཡུལ་ནང་བསྟོར་ཚབས་ཤིན་ཏུ་ཆེ་བའི་ས་ཡོམ་བརྒྱབས་པའི་རྗེས་སུ་རྒྱ་ནག་གཞུང་གིས་བལ་བོད་ས་མཚམས་སྒོ་བརྒྱབས་པར་བརྟེན་ད་ཆ་རྒྱ་གར་བ་གཙོ་བོར་གྱུར་བའི་ཕྱི་མི་ཉིས་ཁྲི་ལྔ་སྟོང་སྐོར་ཙམ་ཞིག་བལ་ཡུལ་བརྒྱུད་དེ་བོད་ནང་སྟོད་གངས་རིན་པོ་ཆེ་མཇལ་བར་གནས་སྐོར་ལ་འགྲོ་རྒྱུའི་འཆར་གཞི་ཡོད་པ་རྣམས་འཆར་གཞི་ལྟར་བསྐྱོད་ཐབས་མེད་པར་ལུས་ཡོད་སྟབས་བལ་ཡུལ་གྱི་ཡུལ་སྐོར་སྤྲོ་འཆམ་ཚན་པ་དང་ཚོང་པ་རྣམས་ཀྱིས་བལ་ཡུལ་གཞུང་ལ་དེའི་ཐད་རྒྱ་ནག་དང་གྲོས་མོལ་བྱེད་དགོས་པའི་རེ་བ་འདོན་གྱི་ཡོད་པ་རེད་རྒྱ་ནག་གཞུང་གིས་བལ་བོད་ས་མཚམས་ཏཱ་ཏོ་པཱ་ནི་དང་རཱ་སུ་ཝ་ལ་སོགས་པ་སྒོ་བརྒྱབས་ཏེ་ཁུལ་དེར་ས་རུད་ཡོང་རྒྱུའི་ཉེན་ཁ་ཡོད་པར་བརྟེན་ནས་དེ་ཁུལ་དུ་མི་དང་རླངས་འཁོར་སོགས་འགྲུལ་བཞུད་བྱ་རྒྱུ་བཀག་སྡོམ་བྱས་པ་ཡིན་ལུགས་རྗོད་ཀྱི་ཡོད་པ་རེད།